cyanic-selkie/wikianc huggingface dataset:
Skírdagur
Skírdagur er síðasti fimmtudagur fyrir páska. Hann var upphafsdagur hinnar fornu páskahátíðar Gyðinga. Þennan dag minnast kristnir þess að kristur þvoði fætur lærisveinanna fyrir hina heilögu kvöldmáltíð sem kölluð hefur verið síðasta kvöldmáltíðin. Skírdagur ársins er.
Heitið Skírdagur
Lýsingarorðið skír merkir hreinn, óblandaður; skær, bjartur; saklaus og vísar nafnið þannig til þess að Jesús þvoði fætur lærisveina sinna. Sögnin skíra merkir að hreinsa og hin upphaflega merking þess að barn sé skírt er þess vegna hreinsun. Skírdagur ásamt öskudeginum var öðrum fremur talinn dagur iðrunar og afturhvarfs.
Upphaflega hefur dagur þessi líklega verið nefndur á Íslandi  skíri þórsdagur eins og skærtorsdag á dönsku og Share-thursday á ensku. Þó finnst ekki nema eitt dæmi um það orð í íslenskum fornritum og er það frá 14. öld. Ástæðan er líklega vegna afnáms dagsheitana Týsdagur, Óðinsdagur og Þórsdagur á 12. öld, sem sagt er að Jón Ögmundsson biskup hafi fyrirskipað.
Skírdagur og föstudagurinn langi eru gjarnan nefndir einu nafni bænadagar og hefur sú nafngift verið algeng um land allt til skamms tíma. En þessir tveir dagar hafa einnig borið fleiri nöfn þó að þau hafi ekki tíðkast um allt land. Í Þingeyjarsýslum var orðið skírdagshelgar algengt heiti á þessum helgidögum og aðalheiti þeirra í máli fólks fyrr á tíð.
Siðir og venjur
Fyrr á öldum þvoðu sumir kristnir þjóðhöfðingar, eins og til dæmis Elísabet 1. Englandsdrottning og keisarar Austurríkis, fætur þjóna sinna á skírdag og er eitt heiti dagsins á latínu dies pedilavii sem merkir fótþvottadagur'.
Í katólskum sið var klukkum hringt á skírdag, eða kvöldið áður, í síðasta sinn fram að páskum og ljós deyfð í kirkjum. Eins var altari þvegið og olía vígð og varð hann fljótt aflausnardagur syndara.
Eftir siðaskiptin hefur frekar verið litið á skírdag sem lok föstu og haldið upp á hann með mat. Heimildir eru um það frá 18. og 19. öld að hnausþykkur rauðseyddur mjólkurgrautur hafi víða verið skammtaður á skírdagsmorgun áður en menn héldu til kirkju. En slíkur grautur þótti mikið lostæti hér áður fyrr á Íslandi, og er hans ósjaldan getið sem sérstaks hátíðaréttar. Grauturinn þótti þó auka mönnum svo vind, að sagt er að ekki hafi verið þefgott í kirkjunum á skírdag.
Skírdagur er ásamt öðrum dögum páskanna, föstudeginum langa, páskadegi og öðrum í páskum, lögbundinn frídagur á Íslandi.
Tvinnatoppur
Tvinnatoppur (fræðiheiti Lonicera ciliosa ) er runni af geitblaðsætt ættaður frá vesturhluta Bandaríkjanna (Kalifornía, Idaho, Nevada, Oregon, Washington) og Kanada (Breska Kólumbía).
Hann hefur tæpast verið reyndur á Íslandi.
Trifolium thompsonii
Trifolium thompsonii er tegund blómstrandi plantna af ertublómaætt. Hann er einlendur í Washington ríki í Bandaríkjunum, þar sem hann kemur fyrir í tvemur sýslum.
Þetta er stór smári með gildum stöngli, að 60 sm hár. Blöðin eru skift í þrjú til átta smáblöð. Blómskipunin er kúlulaga hvirfing af skær bleikum blómum. Blómgun er frá maí út júlí. Frjóvgarar eru meðal annars humlur og fiðrildategundin Plebejus saepiolus.
Tegundin vex í ýmsum gerðum búsvæða.
Michael Schumacher
Michael Schumacher (f. 3. janúar 1969) er þýskur akstursíþróttamaður. Hann hefur sjö sinnum hlotið heimsmeistaratitilinn í Formúlu 1 og er það heimsmet út af fyrir sig.
Þann 29. desember 2013 hlaut Schumacher alvarlega höfuðáverka í skíðaslysi í Frakklandi og hætti í kjölfarið að birtast opinberlega. Hann dvaldi lengi á frönsku sjúkrahúsi en var síðan fluttur á sérútbúna gjörgæslu á heimili sínu í Genf.
Sæmundur
Sæmundur er íslenskt karlmannsnafn.
Leiðsögumaður
Leiðsögumaður (leiðsagi, leiðsagnari, leiðsagnarmaður eða láðmaður) er maður sem annaðhvort vísar manni um vegleysur eða leið sem viðkomandi hefur ekki farið áður (t.d. yfir heiði eða fjall) eða fylgir fólki um slóðir lands og vísar í söguna sem tengist því landslagi sem ber fyrir augum. Leiðsögumaður á sjó nefnist lóðs eða lóss og hlutverk hans er að vísa skipum framhjá skerjum og grynningum og tryggja því skipi sem hann fylgir áfallalausa leið í höfn.
Helsta viðfangsefni leiðsögumanna er að fylgja ferðamönnum um landið, fara með þá á merka staði og segja frá landi og þjóð. Leiðsögumenn þurfa meðal annars að miðla fróðleik um menningu og náttúrufar til gesta og gera það yfirleitt á tungumáli viðkomandi. Starf leiðsögumanna getur verið fjölbreytt og er mismunandi eftir vinnuveitendum þeirra, en leiðsögumenn vinna til dæmis hjá ferðaskrifstofum, söfnum, hvalaskoðunarfyrirtækjum og opinberum stofnunum. Mannleg samskipti eru stór hluti af starfi leiðsögumanna en þeir þurfa til dæmis að taka á móti erlendum ferðamönnum og ferðast með einstaklinga og hópa um landið. Einnig þurfa leiðsögumenn að vera í samskiptum við starfsfólk á ferðaskrifstofum, hjá rútufyrirtækjum, hótelum, landverði, skálaverði, bílstjóra og starfsfólk þjónustustaða.
Á Íslandi
Menntun leiðsögumanna hefur farið fram aðallega í Leiðsöguskóla Íslands (í MK) og Endurmenntun Háskóla Íslands
Starfsheitið leiðsögumaður hefur ekki verið lögverndað en breyting gæti orðið á því. Með frumvarpi á Alþingi er lagt til að starfsheitið leiðsögumaður ferðamanna verði lögverndað: ''Rétt til að kalla sig leiðsögumann ferðamanna hefur sá einn sem til þess hefur leyfi Ferðamálastofu. Sama á við um erlend starfsheiti sömu merkingar. Leyfi má aðeins veita þeim sem lokið hafa leiðsögunámi hérlendis sem uppfyllir kröfur námskrár um leiðsögunám frá því ráðuneyti sem fer með fræðslumál og þeim sem hafa haft leiðsögu ferðamanna hérlendis að aðalstarfi í samanlagt þrjú ár, enda sýni þeir með hæfnisprófi að þeir búi yfir þeirri þekkingu og færni sem þarf til að ljúka leiðsögunámi''.
Formaður Félags leiðsögumanna hefur gagnrýnt léleg launakjör stéttarinnar: Þetta er náttúrulega láglaunstarf og það er svolítið erfitt að fara að mennta sig í þessu og henda einhverjum hundruðum þúsunda í það og fá síðan varla umbun þegar þú kemur út á vinnumarkaðinn. “
Tenglar
Félag leiðsögumanna
Húsasmiðjan
Húsasmiðjan er íslenskt byggingavörufyrirtæki sem var stofnað árið 1956. Verslanir fyrirtækisins eru 31 talsins að meðtöldum dótturfyrirtækjum. Stofnandi Húsasmiðjunnar var Snorri Halldórsson.
Handknattleiksárið 2014-15
Handknattleiksárið 2014-15 var keppnistímabilið í íslenskum handknattleik sem hófst haustið 2014 og lauk vorið 2015. Haukar urðu Íslandsmeistarar í karlaflokki en Grótta í kvennaflokki.
Úrvalsdeild
Gróttustúlkur urðu Íslandsmeistarar í meistaraflokki kvenna í fyrsta sinn. Keppt var í tólf liða deild með tvöfaldri umferð. Því næst tók við úrslitakeppni átta efstu liða.
Úrslitakeppni
8-liða úrslit Undanúrslit Úrslit
Bikarkeppni HSÍ
Grótta sigraði í bikarkeppninni í fyrsta sinn. Úrslit
Gefjun (mannsnafn)
Gefjun er íslenskt kvenmannsnafn.
Sigrún Þuríður Geirsdóttir
Sigrún Þuríður Geirsdóttir (fædd 3. júlí 1972) er fyrsta íslenska konan til að synda ein yfir Ermarsundið og fyrsta konan til að synda svokallað Eyjasund en það er sundið milli Vestmannaeyja og Landeyjasands.
Auk þess að synda ein yfir Ermarsundið hefur Sigrún synt þrisvar sinnum yfir Ermarsundið í boðsundi. Sigrún hefur synt mörg sjósund við Ísland, líkt og Viðeyjarsund hið stærra (frá Bryggjunni í Viðey og inn í Reykjavíkurhöfn), Viðeyjarsund hið minna (frá Skarfakletti að bryggjunni í Viðey og aftur til baka), Drangeyjarsund, Bessastaðasund, Skarfavararsund, Ægisíðusund, Fossvogssund, Grímseyjarsund, Helgusund og Eyjasund auk þess sem hún synti boðsund frá Ánanaustum upp á Akranes.
Á þjóðhátíðardaginn 17. júní 2020 sæmdi forseti Íslands, Guðni Th. Jóhannesson, Sigrúnu Þuríði riddarakrossi hinnar íslensku fálkaorðu fyrir afrek á sviði sjósunds.
Ævi og menntun
thumb|left|Sigrún Þuríður Geirsdóttir Sigrún er næstyngst fjögurra systkina og ólst upp í Mosfellsbæ. Hún giftist Jóhannesi Jónssyni árið 1992 og eiga þau þrjú börn.
Sigrún er menntaður þroskaþjálfi en hún útskrifaðist frá Háskóla Íslands árið 2001 og með meistarapróf í þroskaþjálfafræðum árið 2016 frá sama skóla.
Ermarsund Sigrúnar
Árið 2015 synti Sigrún fyrst íslenskra kvenna yfir Ermarsundið en áður hafði hún synt tvisvar sinnum boðsund yfir Ermarsundið.
Aðdragandinn
Árið 2012 fengu nokkrar sjósundskonur þá hugmynd að það væri gaman að synda boðsund yfir Ermarsundið. Úr varð að stofnuð var boðsundssveitin Sækýrnar, sem var skipuð sex konum. Sækýrnar náðu að synda yfir Ermarsundið þann 26. júní 2013. Tími þeirra var 19 klst. og 32 mín. Sundsveitin hlaut sérstök verðlaun frá The Channel Swimming & Piloting Federation fyrir lengsta boðsund ársins, en það þarf mikla þrautsegju til að gefast ekki upp.
Sigrún synti aftur boðsund yfir Ermarsund árið 2014, þá með fimm manna boðsundssveit sem kallaði sig Yfirliðið og var einnig eingöngu skipuð konum. Yfirliðið náði að synda yfir Ermarsundið þann 20. júlí 2014. Tími þeirra var 13 klst. og 31 mín.
Eftir sundið með Yfirliðinu fann Sigrún að hana langaði að prófa að synda ein yfir Ermarsundið.
Ermarsundið sjálft
Sigrún gafst aldrei upp og þegar hún nam land í Frakklandi við Cap Gris Nez hafði hún tekið um 62 þúsund sundtök og brennt meira en 22 þúsund kaloríum.
Árið 2019 synti Sigrún enn einu sinni boðsund yfir Ermarsundið nú með sundhópnum Marglyttunum. Markmiðið með boðsundinu var að vekja athygli á áhrifum plastmengunar á lífríki sjávar og að safna áheitum fyrir umhverfisverndarsamtökin Bláa herinn. Það tók Marglytturnar 15 klst. að synda yfir Ermarsundið.
"Þegiðu og syntu" - heimildarmynd
border|vinstri|thumb|330x330dp|Heimildarmyndin Þegiðu og syntu Árið 2020 sýndi RÚV heimildarmyndina "Þegiðu og syntu" sem fjallar um Sigrúnu Þuríði Geirsdóttur og sund hennar yfir Ermarsundið. Í myndinni er ótrúlegu þrekvirki hennar lýst og farið er yfir sögu Sigrúnar, þ.e. hver hún er, af hverju hún fór að stunda sjósund og hvers vegna hún ákvað að synda yfir Ermarsundið.
Hægt er að skoða stiklu úr heimildarmyndinni á Youtube.
Eyjasund Sigrúnar
Árið 2019 varð Sigrún fyrsta konan til að synda svo­kallað Eyjasund, sem er það afrek að synda á milli Vestmannaeyja og Landeyjasands.
Að synda Eyjasundið, sem má kalla drottningu sjósunds á Íslandi, hafði verið draumur Sigrúnar í mörg ár en frændi Sigrúnar, sundkappinn Eyjólfur Jónsson, afrekaði það í júlí árið 1959 fyrstur manna.
Að mörgu er að hyggja þegar synda á milli lands og eyja. Best er að synda þegar það er smástreymt og hefja sundið þannig að sundmaður sé ríflega hálfnaður með sundið á liggjandanum, þ.e. frá fjöru að flóði. Því þarf sundið að hefjast í austurfallinu, þegar það er að falla frá, og enda í vesturfallinu, þegar það byrjar að falla að. Æskilegast er að synda í norðaustan vindátt en þá er logn á milli lands og eyja. Auk þess þarf hitastig sjávar að vera viðunandi.
Það þarf því að fara saman að það sé smástreymt, að liggjandi verði þegar sundmaður er hálfnaður með sundið, veður og vindátt séu góð og síðast en ekki síst að hitastig sjávar sé nægjanlega hátt. Þar sem smástreymi er bara tvisvar sinnum í mánuði og þá daga er háfjara einungis tvisvar sinnum á sólarhing, eru tækifærin til að synda Eyjasundið ekkert óskaplega mörg á hverju sumri.
Rétt eftir miðnætti þann 23. júlí 2019 virtist þetta allt saman ætla að smella. Það var smástreymt og hagstæð veðurspá. Einhverjum vikum fyrr var búið að útvega bát frá Björgunarfélagi Vestmannaeyja til að fylgja Sigrúnu eftir. Að morgni mánudagsins 22. júlí komu hins vegar skilaboð frá Björgunarfélaginu um að þeir gætu ekki mannað fylgdarbátinn. Eftir nokkur símtöl tókst þó að útvega annan fylgdarbát og manna hann, og því ljóst að af sundinu gæti orðið. alt=Að loknu Eyjasundi - Sigrún kemur í land|thumb|Að loknu Eyjasundi - Sigrún kemur í land|330x330dp Iðulega hefst sundið frá Eiðinu í Heimaey, sem er á milli Klifsins og Heimakletts. Sund Sigrúnar hófst kl. 01:10 og fyrstu tvo klukkutímana fylgdu höfrungar henni eftir. Selir, mávar, fýlar og lundar sýndu sundi hennar einnig mikinn áhuga. Austurfallið var þó eitthvað að stríða Sigrúnu en í viðtali við RÚV sagði Sigrún: „Mér leið stundum eins og ég væri í þeytivindu. Í þessari þeytivindu þá varð mér svolítið flökurt þannig að ég átti alveg móment þar sem ég var að kasta upp og  svona, en ég harkaði bara af mér.“
Sundið tók Sigrúnu fjóra klukku­tíma og 31 mín­útu sem var töluvert styttri tími en hún hafði gert ráð fyrir. Leiðin sem hún synti var rúm­ir 11 km en hún tók land um 4 km vestan við Landeyjahöfn. Haraldur Geir Hlöðversson í Vestmannaeyjum fylgdi Sigrúnu á sundinu, auk Jóhannesar Jónssonar og Hörpu Hrundar Berndsen. Björgunarsveitin Dagrenning frá Hvolsvelli tók síðan á móti Sigrúnu þegar hún landaði.
Íris Róbertsdóttir bæjarstjóri Vestmannaeyja afhenti Sigrúnu Þuríði bikarinn í fyrsta sinn þann 1. desember 2019. Auk þess var útbúinn sérstakur upplýsingaskjöldur um Eyjasundið þar sem fram koma nöfn þeirra sem synt hafa þetta sund og verður skjöldurinn settur upp í sundlaug Vestmannaeyja.
Tilnefningar, viðurkenningar og verðlaun
alt=Sigrún Þuríður ásamt forseta Íslands, hr. Guðna Th. Jóhannessyni, og forsetafrú, Elizu Reid|thumb|Sigrún Þuríður ásamt forseta Íslands, hr. Guðna Th. Jóhannessyni, og forsetafrú, Elizu Reid, þegar hún var sæmd riddarakrossi hinnar íslensku fálkaorðu.
Sóllilja
Sóllilja er íslenskt kvenmannsnafn.
Lífvirk efni
Lífvirk efni eru efni eða efnasambönd sem hafa e-h mælanleg áhrif á efni eða efnaferla. Þessi efni geta haft heilsubætandi áhrif eða draga úr áhættu á ákv. sjúkdómum. Lífvirk efni geta virkað bæði á menn og dýr.
Miðsnesi
Miðsnesi (eða miðnesi ) er brjóskveggurinn á milli nasaholanna í nefinu. Talað er um miðsnesi bæði á mönnum og dýrum (t.d. nautum sem oft eru með hring í miðsnesinu). Varast ber að ruglast á örnefninu Miðnes (sem í þágufalli er Miðnesi) saman við miðnesi eða miðsnesi sem eru hvorkyns orð og enda á -i í nefnifalli. Atkvæði orðsins skiptast á ð og s, þ.e. mið|snesi.
Jim Marrs
Jim Marrs (f. 5. desember 1943; d. 2. agust 2017) var bandarískur samsæriskenningasmiður, fréttamaður, háskólaprófessor og bóka- og greinahöfundur sem fjallar um samsæriskenningar.
Ungmennafélagið Fram Seyluhreppur
Ungmennafélagið Fram í Seyluhreppi var stofnað 20. október 1907.
Sjö ungir menn hittust í svokölluðu Garðhúsi austan við Reykjarhól og ákváðu að stofna ungmennafélag. Þessir menn voru Hjörtur Benediktssson í Marbæli, Brynjólfur Tobíasson í Geldingaholti, Páll Sigurðsson í Geldingaholti, Árni Arason á Víðimýri, Jón Árnason á Vatnsskarði, Sigurður Þórðarson á Fjalli og Klemens Þórðarson á Fjalli. Brynleifur, Páll og Sigurður voru kosnir til að semja uppkast að lögum og á stofnfundinn mættu Ari, Brynleifur, Klemens, Páll og Sigurður.
Í fyrstu stjórn voru kjörnir Brynleifur Tobíasson, Páll Sigurðsson og Sigurður Þórðarson.
Melanotaenia fluviatilis
Melanotaenia fluviatilis er tegund af regnbogafiskum sem er frá suðvestur Ástralíu.
USB
thumb|250px|USB „A“ tegund.
Universal Serial Bus (USB) er í tölvufræði tengibraut til að tengja jaðartæki við tölvur. USB-tengibraut var hönnuð til að auðvelda tengingu tækja við tölvur og gera gangþjál skipti möguleg (það er að segja notandi þarf ekki að endurræsa tölvuna áður en hann tengir tækið og eftir að hann aftengir það). USB-tækni er alhliða og alls staðar nálæg. Hún getur tengt allar tegundir tækja, eins og tölvumýs, lyklaborð, lófatölvur, leikjastýri, stýripinni, skanna, stafrænar ljósmyndavélar, prentara, fjölspilara, vasaminni og harða diska.
Bohdan Khmelnytskyj
Bohdan Zynovíj Mykhajlovytsj Khmelnytskyj (úkraínska: Богдан Зиновій Михайлович Хмельницький; 27. desember 1595 – 27. júlí 1657) var stjórnmála- og hernaðarleiðtogi úkraínskra kósakka í þáverandi pólsk-litháíska samveldinu. Khmelnytskyj leiddi uppreisn gegn pólska aðlinum árið 1648 og stofnaði sjálfstætt höfuðsmannsdæmi á landsvæði sem nú er í Úkraínu. Síðar hallaði hann sér að rússneska keisaradæminu og samþykkti árið 1654 að sverja Rússakeisara hollustu sína með Perejaslav-sáttmálanum.
Eftir dauða Khmelnytskyj varð til eins konar þjóðsagnahefð í kringum hann. Hann varð að baráttutákni kósakka og að úkraínskri þjóðhetju. Valdatíð hans er þó jafnframt alræmd fyrir ofsóknir gegn Pólverjum, kaþólikkum og sérstaklega Gyðingum. Nokkrir tugir þúsunda þeirra voru drepnir af stjórn Khmelnytskyj.
Æviágrip
Árið 1620 barðist Khmelnytskyj í orrustunni við Cecora á móti her Tyrkjaveldis. Faðir hans var drepinn í orrustunni og Khmelnytskyj var tekinn til fanga. Í fangavistinni lærði hann tyrknesku og tatarísku.
Heljardalur
Heljardalur er afdalur úr Kolbeinsdal í Skagafirði. Vegur liggur eftir Heljardal yfir Heljardalsheiði. Munnmæli herma, að dalurinn hafi fengið nafn sitt vegna þess að margt fólk, úr fylgd Guðmundar góða Hólabiskups, hafi orðið þar úti.
Bohdan Khmelnytskyj
Æviágrip
Árið 1637 varð Khmelnytskyj herritari kósakka sem voru skráðir til herþjónustu og fékk síðan hundraðsdeild kósakka undir sína stjórn. Hann tók upp lifnaðarhætti venjulegs kósakkahöfðingja en lenti í deilum við þorpsöldung (starosta) sem leiddi til þess að sonur Khmelnytskyj var drepinn, aðeins tíu ára.
Khmelnytskyj ákvað að ná fram hefndum og leitaði sér hælis meðal Zaporízjzja-kósakka. Hann varð síðan höfuðsmaður þeirra árið 1648 með aðstoð Tatara frá Krímkanatinu.
Uppreisn Khmelnytskyj (1648-1649)
Árið 1648 blés Khmelnytskyj til uppreisnar meðal rétttrúaðra úkraínskra bænda á móti yfirráðum pólskra, kaþólskra aðalsmanna og embættismanna þeirra, sem gjarnan voru Gyðingar. Nokkrar uppreisnir höfðu áður verið gerðar í Úkraínu, en í þetta sinn spratt upp úr henni frelsisstríð vegna trúarbragða-, samfélags- og þjóðernisdeilna sem höfðu gerjast á úkraínskri grundu.
Uppreisn Khmelnytskyj breiddist út um alla Úkraínu og hann safnaði um 8.000 manna liði að baki sér. Uppreisnarherinn vann nokkra hernaðarsigra gegn Pólverjum, sem meðal annars voru leiddir af furstanum Jeremi Wiśniowiecki, lénshöfðingja Úkraínu.
Fyrsta hluta stríðsins lauk með friðarsáttmála í Zboriv, þar sem gengið var að ýmsum kröfum kósakka. Með samningnum var höfuðsmannsdæmi kósakka stofnað en bardagar brutust brátt út á ný.
Gaupa
Gaupa (fræðiheiti: Lynx lynx), einnig kölluð evrasíugaupa, er tegund gaupna.
Bohdan Khmelnytskyj
Bandalagið við Rússa
Rússar tóku sér smám saman meiri stjórn í höfuðsmannsdæminu en Khmelnytskyj hafði gert ráð fyrir, sem leiddi til þess að hann reyndi þeirra í stað að semja um bandalag við Svía. Tilraunir hans til að vingast við Svía báru ekki árangur.
Dauði
Þann 22. júlí 1657 fékk Khmelnytskyj heilablóðfall sem lamaði hann. Hann lést tæpri viku síðar, þann 27. júlí 1657. Jarðarför hans var haldin þann 23. ágúst í Súbotív.
Fyrir dauða sinn hafði Khmelnytskyj búið svo um hnútana að höfuðsmannstignin skyldi ganga í erfðum til afkomenda hans og hafði útnefnt son sinn, Júríj, erfingja. Júríj var enn ólögráða og þótti ekki mikill stjórnskörungur og því ákváðu kósakkar í október 1657 að setja hann af og kusu úkraínska aðalsmanninn Ívan Vyhovskyj nýjan höfuðsmann.
Alþingiskosningar 1956
Alþingiskosningar 1956 voru haldnar 24. júní. Fyrir kosningarnar höfðu Framsóknarflokkurinn og Alþýðuflokkurinn myndað eins konar kosningabandalag sem fékk síðar viðurnefnið Hræðslubandalagið. Þetta fólst í sér að Framsóknarmenn í Reykjavík og stærri bæjum voru hvattir til að kjósa Alþýðuflokkinn og Alþýðuflokksmenn í sveitum og smærri bæjarfélögum voru hvattir til að kjósa Framsóknarflokkinn. Flokksleiðtogarnir vonuðust til að kjördæmaskipanin myndi vera þeim í hag og þeir gætu náð meirihluta á þinginu. Þetta tókst ekki og því þurftu þeir að kippa hinu nýstofnaða Alþýðubandalagi Hannibals Valdimarssonar og Sósíalistanna með í ríkisstjórn. Eftir kosningarnar tók þriðja ráðuneyti Hermanns Jónassonar við sem ríkisstjórn Íslands.
Bohdan Khmelnytskyj
Fjöldamorð og pogrom
Mörg pogrom áttu sér stað í Úkraínu á valdaárum Khmelnytskyj. Fjöldamorð voru framin gegn Pólverjum, kaþólikkum sem vændir voru um villutrú og þeim sem sakaðir voru um að hafa reynt að breiða út pólska menningu. Gyðingar höfðu verið helstu fjárhagslegu milligöngumenn milli valdastéttarinnar og bændanna. Við þetta bættist trúarlegt gyðingahatur og notkun Gyðinga sem blóraböggla.
Alþingiskosningar 1956
Niðurstöður
Niðurstöður kosninganna voru þessar:
Bohdan Khmelnytskyj
Fjöldamorð og pogrom
Ofbeldi gegn Gyðingum lagði fjölda samfélaga þeirra í Úkraínu í rúst svo að aðeins stóðu eftir kjarnasamfélög í Volhyníu, Litháen og Póllandi.
Alþingiskosningar 1956
Tengt efni
Kosningasaga
Bohdan Khmelnytskyj
Fjöldamorð og pogrom
Ýmsir samtímarithöfundar lýstu blóðugum atvikum og mikilli grimmd frá þessum tíma. Í verkinu Botn hyldýpisins kallaði rabbíninn Nathan Nata Hannover, sem varð sjálfur vitni að atburðunum, Khmelnytskyj „ofsækjandann“ og lýsti því hvernig Gyðingar hefðu verið drepnir, neyddir til að gangast undir kristna trú, eða þeir seldir í þrældóm í Konstantínópel.
Tala Gyðinga sem voru drepnir á þessum tíma er breytileg eftir heimildum. Fræðimaðurinn Shaul Stampfer miðar við 40.000, sagnfræðingurinn Henri Minczeles miðar við 50.000 til 60.000 og Elias Tcherikower við 80 til 100.000. Heimildir þar sem miðað er við dráp 100.000 Gyðinga:
thumb|right|250px|Kirkjan í [[Súbotív, sem Khmelnytskyj lét byggja og þar sem hann er grafinn.]]
Söguleg arfleifð Bohdans Khmelnytskyj
Rússar hafa hyllt Khmelnytskyj fyrir að endursameina landsvæði hinna fornu Kænugarðs-Rússa með því að skrifa undir Perejaslav-sáttmálann. Rússneska keisaradæmið í Moskvu gerði tilkall til sögulegrar arfleifðar hinna fornu furstadæma Austur-Slava í Garðaríki. Khmelnytskyj er því litinn jákvæðum augum í rússneskri sagnahefð, en ekki af sömu ástæðum og í Úkraínu. Í sovéskri sagnahefð var hann einnig sýndur í jákvæðu ljósi sem táknmynd „bræðralags“ milli „frændþjóðanna“ Rússlands og Úkraínu. Heiðursorða í rússneska hernum, orða Bohdans Khmelnytskyj, var því nefnd honum til heiðurs.
Pólverjar kenna Khmelnytskyj um hnignun á pólskum áhrifum í Evrópu. Í pólskri sagnahefð er uppreisn Khmelnytskyj einn af upphafspunktum hnignunartímabils sem kallað er „syndaflóðið.“ Hnignun Póllands á þessum tíma leiddi til skiptinga landsins á 18. öld. Khmelnytskyj er því kunnur í pólskri sagnahefð og birtist sem persóna í nútímaskáldverkum eins og þríleiknum Með báli og brandi eftir Henryk Sienkiewicz.
Þar sem Khmelnytskyj er ábyrgur fyrir einu versta fjöldamorði Gyðinga í sögu Evrópu er hann litinn mjög neikvæðum augum í sagnahefð þeirra.
Earls Court Exhibition Centre
thumb|right| Earls Court Exhibition Centre (einnig þekkt sem Earls Court Arena eða einfaldlega Earls Court) er tónleikahöll staðsett í Vestur-Lundúnum.
Hematít
Hematít (járnglans) er járnoxíð og inniheldur ekki vatn.
Lýsing
Stórkristallað, stálgrátt eða svartleitt. Smákristallað, rautt eða rauðbrúnt. Segulmagnast við upphitun, rauðu millilögin sem sjá má á milli hraunlaga eru ríkulega segulmögnuð.
Útbreiðsla
Myndast þegar magnetíti í storkubergi oxast eða sem útfelling við hveri og þar sem gosgufur renna um. Helsta málmgrýti sem járn er unnið úr erlendis.
Afbrigði: Rauðjárnsteinn, nafn á smákornótta hematítafbrigðinu, einkennir rauðu millilögin.
Smákollasmári
Smákollasmári eða Trifolium microcephalum.
Hann er upprunninn frá vesturhluta Norður Ameríku, frá suður Alaska og British Columbia til Kalíforníu, Montana, Arizona, og Kaliforníuflóa, .þar sem henn vex í margs konar búsvæðum, jafnvel algengur á sumum svæðum. Hann þrífst vel á röskuðum svæðum og getur orðið illgresi við vegkanta.
Lýsing
Trifolium microcephalum er einær, jarðlægur til uppréttur (20 til 40 sm hár). Hann er hærður. Blöðin eru skift, smáblöðin eru að 2 sm löng og með sýlda enda, og burst-ydd axlablöð (stipule).
Blómskipunin er ekki meir en sentimeters breitt. Blómkrónan er bleikleit eða fjóluleit og er 4 til 7 mm að lengd.
FK Žalgiris
Futbolo klubas Žalgiris er lið sem er í litáísku úrvalsdeildinni í knattspyrnu. Liðið var stofnað árið 1947. Núverandi völlur LFF stadionas tekur tæp 5.400 í sæti.
Leikmenn
Uppfært: 9. ágúst 2023
! colspan="9" bgcolor="#B0D3FB" align="left" |
Handknattleiksárið 1978-79
Handknattleiksárið 1978-79 var keppnistímabilið í íslenskum handknattleik sem hófst haustið 1978 og lauk vorið 1979. Valsmenn urðu Íslandsmeistarar í karlaflokki og Framstúlkur í kvennaflokki. Karlalandsliðið tók þátt í B-keppni á Spáni og hafnaði í fjórða sæti.
1. deild
Valsmenn urðu Íslandsmeistarar í meistaraflokki karla. Keppt var í átta liða deild með tvöfaldri umferð.
Fylkir féll niður um deild. HK fór í umspil við næstefsta lið 2. deildar. Markakóngur var Geir Hallsteinsson, FH, með 95 mörk.
2. deild
KR sigraði í 2. deild og tók sæti Fylkis í 1. deild. Þór Vestmannaeyjum hafnaði í öðru sæti og fór í umspilsleiki við næstneðsta lið 1. deildar. Keppt var í átta liða deild með tvöfaldri umferð.
Leiknir féll í 3. deild. Stjarnan fór í umspil við næstefsta lið 3. deildar.
''Úrslitaleikir um sæti í 1. deild''
3. deild
Týr Vestmannaeyjum sigraði í 3. deild og færðist upp um deild. Afturelding hafnaði í öðru sæti og komst í umspil við næstneðsta lið 2. deildar. Keppt var í átta liða deild með tvöfaldri umferð.
''Úrslitaleikir um sæti í 2. deild'' ''Oddaleikur um sæti í 2. deild''
Bikarkeppni HSÍ
Víkingar sigruðu í bikarkeppninni eftir úrslitaleik gegn ÍR. 21 lið tók þátt í mótinu.
1. umferð 16-liða úrslit 8-liða úrslit Undanúrslit Úrslitaleikur
Evrópukeppni meistaraliða
1. umferð
16-liða úrslit
Evrópukeppni bikarhafa
Víkingar kepptu í Evrópukeppni bikarhafa og komust í 16-liða úrslit.
1. umferð 16-liða úrslit
1. deild
Fram sigraði í 1. deild. Breiðablik hafnaði í neðsta sæti og féll í 2. deild. Víkingur varð í næstneðsta sæti og átti að leika í umspili við næstefsta lið 2. deildar. Keppt var í átta liða deild með tvöfaldri umferð.
2. deild
Grindavík sigraði í 2. deild eftir úrslitaleiki við ÍBK. Grindvíkingar færðust upp í 1. deild en Keflvíkingar áttu að leika í umspili við næstneðsta lið 1. deildar. Sjö lið kepptu í deildinni og léku þau tvöfalda umferð.
Úrslitaleikir ''Úrslitaleikir um sæti í 1. deild''
Bikarkeppni HSÍ
Framstúlkur sigruðu í bikarkeppninni eftir úrslitaleik gegn KR. 13 lið tóku þátt í mótinu.
1. umferð 8-liða úrslit Undanúrslit Úrslitaleikur
Evrópukeppni
Ekkert íslenskt kvennalið tók þátt í Evrópukeppni þetta árið.
Gefn
Gefn er íslenskt kvenmannsnafn.
Handknattleiksárið 1978-79
Landslið
Stærsta verkefni karlalandsliðsins á keppnistímabilinu var B-keppni á Spáni snemma árs 1979. Markmið íslenska liðsins var að hafna í öðru tveggja efstu sætanna og komast þannig á Ólympíuleikana 1980.
Forriðill Milliriðill ''Leikur um 3. sæti''
Tórínópapýrusinn
Tórínópapýrusinn getur átt við um nokkrar þekktar papýrusrollur sem eru varðveittar í Egypska safninu í Tórínó á Ítalíu:
Sólný
Sólný er íslenskt kvenmannsnafn.
Nýsköpunarmiðstöð Íslands
Nýsköpunarmiðstöð Íslands var sjálfstæð ríkisstofnun sem ætlað var að hvetja til nýsköpunar og efla framgang nýrra hugmynda í íslensku atvinnulífi með virkri þátttöku í rannsóknarverkefnum og stuðningi við frumkvöðla og fyrirtæki. Nýsköpunarmiðstöð sem var á fót árið 2007, var fjármögnuð með fjárframlögum ríkisins og heyði undir atvinnuvega- og nýsköpunarráðuneyti. Starfsstöðvar hennar voru í Reykjavík, Akureyri, Sauðárkróki, Ísafirði og Vestmannaeyjum. Stofnunin var lögð niður 1. júlí 2021 með lögum nr. 25/2021, og verkefni hennar færð annað.
Hlutverk og starfssemi
Hlutverk Nýsköpunarmiðstöð Íslands var skilgreint í lögum um opinberan stuðning við tæknirannsóknir, nýsköpun og atvinnuþróun frá árinu 2007. Stofnuninni var ætlað að hvetja til nýsköpunar og efla framgang nýrra hugmynda í íslensku atvinnulífi. Það var gert með virkri þátttöku í rannsóknarverkefnum og margvíslegum stuðningi við frumkvöðla og fyrirtæki. Þetta var byggt á þeirri trú að nýsköpun sé forsenda fyrir fjölbreytni í íslensku atvinnulífi og undirstaða sterkrar samkeppnisstöðu landsins gagnvart öðrum þjóðum.
Mýrar (sveit í Hornafirði)
Mýrar eru sveit í Hornafirði. Austurmörk eru Hornafjarðarfljót, og handan þeirra er sveitin Nes. Vesturmörk Mýra voru Heinabergsvötn, sem síðar breyttu um farveg, og teljast mörkin nú vera lína úr Hafrafellshálsi, um Hánípu og til sjávar austan Sævarhólalands. Mýrar voru um skeið sérstakt hreppsfélag, Mýrahreppur. Í Holtum var helsti þingstaður sýslunnar. Prestsetur og sóknarkirkja sveitarinnar var lengst í Einholti, en kirkjan var 1899 færð að Brunnhól. Helstu vatnsföll á Mýrum eru Hornafjarðarfljót, Djúpá, Hólmsá og Heinabergsvötn. Á fyrri tíð komu stundum mikil hlaup úr Vatnsdal en nú eru þau hætt vegna þess hve jökullinn hefur hopað.
Nýsköpunarmiðstöð Íslands
Hlutverk og starfssemi
Nýsköpunarmiðstöð var ætlað að vera þekkingarsetur þar sem saman koma tæknirannsóknir með tengsl við rannsóknir í háskólum og háskólasetrum annars vegar og þróunarstarfsemi fyrirtækja hins vegar. Miðstöðin var til upplýsingar og leiðsagnar fyrir fyrirtæki og einstaklinga sem fást við hvers konar nýsköpunarvinnu.
Í samræmi við þetta hlutverk rak stofnunin frumkvöðlasetur aðstoða sprotafyrirtæki og frumkvöðla við þróun nýsköpunarhugmynda og veitti aðstoð fyrstu rekstrarárin. Þá rak stofnunin þekkingarsetur á landsbyggðinni sem þungamiðju atvinnusóknar á viðkomandi svæði.
Skipulag
Nýsköpunarmiðstöð Íslands heyrði undir atvinnuvega- og nýsköpunarráðuneyti og starfaði samkvæmt lögum um opinberan stuðning við tæknirannsóknir, nýsköpun og atvinnuþróun (nr. 75/2007).
Starfsemi stofnunarinnar var skipt í tvö svið: Annars vegar var stuðningur við frumkvöðla og fyrirtæki, þar sem rekin er öflug stuðningsþjónusta og þekkingarmiðlun fyrir frumkvöðla og sprotafyrirtæki. Hins vegar voru tæknirannsóknir og ráðgjöf við hagnýtar rannsóknir og tækniráðgjöf á sviði bygginga og mannvirkja, framleiðslu, líf- og efnistækni, efnagreininga og orku.
Nýsköpunarmiðstöðvar Íslands var með starfsstöðvar í Reykjavík, Akureyri, Sauðárkróki, Ísafirði og Vestmannaeyjum. Ársverk í stofnuninni voru 82 í starfsstöðvum víðsvegar um landið árið 2019.
Tekjur stofnunarinnar
Samkvæmt lögum um opinberan stuðning við tæknirannsóknir, nýsköpun og atvinnuþróun komu tekjur Nýsköpunarmiðstöðvar af framlögum úr ríkissjóði ákveðin í fjárlögum; þjónustugjöldum; fjármagnstekjum; og sölu hlutdeildar í félögum. Þá hafði stofnunin aðrar tekjur sem námu um helmingur tekna hennar.
Á árinu 2017 skiptust tekjur stofnunarinnar skiptast þannig að 50% komu sem ríkisframlag af skattfé og 50% var sjálfsaflafé sem að stærstu hluti kom frá atvinnulífi og innlendum og erlendum rannsóknarsjóðum.
Stofnunin var á A hluti fjárlaga og starfaði sem opinber stofnun samkvæmt lögum um opinber fjármál.
Sær
Sær er íslenskt karlmannsnafn.
Grýla kallar á börnin sín
Grýla kallar á börnin sín er gamalt íslenskt þjóðkvæði, nánar tiltekið Grýlukvæði, til í fjölmörgum gerðum, um Grýlu og börn hennar.
Falun Gong
thumb|Merki Falun Gong. thumb|Hópur fólks að iðka Falun Gong. thumb|right|Mótmælaaðgerðir Falun Gong árið 2004 í New York. Falun Gong eða Falun Dafa (法輪大法, Fǎlún Dàfǎ) er andleg iðkun sem byggir á kerfi til hugleiðslu og andlegrar uppljómunar sem kynnt var opinberlega af Li Hongzhi árið 1992. Falun Gong kerfið inniheldur fimm íhugunaræfingar en leggur einnig áherslu á siðferði. Það siðferði grundvallast í ræktun dyggða í gegnum grunngildi iðkunarinnar: Sannleika, samkennd og umburðarlyndi (kínverska: 真, 善, 忍). Falun Gong er kennt við búddíska qigong-iðkun, þó að kenningar iðkunarinnar feli einnig í sér þætti fengna frá hefðum daóismans.
Kenningar Falun Gong eru runnar upp úr búddisma, taóisma, siðakenningum Konfúsíusar og nýaldarhreyfingum. Fylgjendur Falun Gong gera sérstakar æfingar sem ætlaðar eru til þess að styrkja andlega þáttinn.
Falun Gong hefur verið í sviðsljósinu frá 20. júlí árið 1999 en þá bannaði kínverski kommúnistaflokkurinn hreyfinguna. Ekki er þekkt hve margir fylgjendur Falun Gong eru. Falun Gong hreyfingin telur að það séu 100 milljónir fylgjenda. Fyrstu árin sem Li Hongzhi kynnti Falun Gong var það með velþóknan kínverskra yfirvalda og var talið að iðkunin væri heilsusamleg. Li hefur frá árinu 1995 kennt utan Kína.
Sterk beyging
Sterk beyging er hugtak í málfræði.
Sterk beyging sagna
Sagnorð hafa ýmist veika eða sterka beygingu. Veikar sagnir hafa endinguna -ði-, -di-, -ti í þátíð eintölu 1. persónu (t.d. ég elskaði, ég faldi, ég henti). Flest sagnorð í íslensku hafa veika beygingu.
Sterkar sagnir hinsvegar eru endingarlausar í þátíð 1. persónu eintölu. Sterkar sagnir eru aðeins eitt atkvæði.
Sterk beyging nafnorða
Nafnorð eru veik þegar þau enda á sérhljóða í öllum föllum í eintölu með óákveðnum greini en það virkar ekki með kvenkynsnafnorð sem enda á samhljóða í þolfalli og þágufalli. Sterk nafnorð enda alltaf á samhljóða (oftast s) í eignarfalli nema kvenkynsnafnorð.
Tilvísanir
Starka verb
Trifolium pignantii
Trifolium pignantii er tegund blómstrandi plantna af ertublómaætt, ættaður frá Albaníu, Búlgaríu, fyrrverandi Júgóslavíu, og Grikklandi.
Melanotaenia vanheurni
Melanotaenia vanheurni er tegund af regnbogafiskum sem er frá Nýju-Gíneu.
Meråker (sveitarfélag)
thumb|138x138dp Meråker er sveitarfélag í Þrændalögum í Noregi. Í sveitarfélaginu eru 2.399 íbúar (2022).
Stjórnsýslumiðstöð sveitarfélagsins er þéttbýlið Midtbygda, sem er eina þéttbýlið í sveitarfélaginu.
Sveitarfélagið Meråker á landamæri að sveitarfélögunum Verdal í norðri, Stjørdal í vestri og Selbu og Tydal í suðri. Í austri liggur sveitarfélagið að Svíþjóð.
Magnetít
Magnetít tilheyrir hópi málmsteina og er segulmögnuð steind. Nafnið er dregið af segulmögnuninni í steindinni en upprunalega nafnið er tekið af staðnum Magnesia í Makedóníu.
Lýsing
Smáir og svartir teningslaga kristalar. Ógegnsætt með málmgljáa.
Útbreiðsla
Frumsteinn í storkubergi. Finnst í basalti og andesíti. Veldur segulmögnun í þessum bergtegundum. Má finna líka í æðum jarðhitasvæða.
1868
thumb|right|[[Ulysses S. Grant.]] thumb|right|Úr [[Magasin du Nord (um árið 1900).]] Árið 1868 (MDCCCLXVIII í rómverskum tölum)
Á Íslandi
Fædd
Dáin
Erlendis
Fædd
Dáin
Eiginlegir haukar
Eiginlegir haukar (fræðiheiti: Accipitrinae) er undirætt hauka.
Engisprettnaætt
Engisprettnaætt (Acrididae) er hópur skordýra af ættbálki beinvængja og undirættbálki Caelifera og telur 10-11 þúsund tegundir. Stærð er á bilinu 9-80 mm og eru þær með stærri skordýrum. Búsvæði eru opin svæði og graslendi þar sem þær éta laufblöð og grös. Þær geta verið skaðvaldar fyrir uppskeru manna.
Tengill
Engisprettnaætt - Náttúrufræðistofnun
Geira
Geira er íslenskt kvenmannsnafn.
1419
thumb|right|[[Venseslás 4. |Venseslás 4. Upphafsstafur úr biblíunni sem kennd hefur verið við hann.]] Árið 1419 (MCDXIX í rómverskum tölum)
Á Íslandi
Fædd
Dáin
Erlendis
Fædd
Lítri
Lítri er lagarmálseining. Einn lítri jafngildir einum rúmdesimetra, þ.e. 1 l = 1 dm³. Lítrar eru fyrst og fremst notaðir til að mæla minni háttar vökvamagni, en sé um mikið magn að ræða eru notaðar stærri rúmmálseiningar, eins og rúmmetrar.
Afleiddar einingar lítra eru með smækkunar- og stækkunarforskeytum þessar: millilítri, sentilítri, desilítri, (lítri), dekalítri, hektólítri, kílólítri. Í hverju skrefi er tíföld stækkun. Þannig eru 1000 millilítrar í einum lítra og 10000 sentilítrar í einum hektólítra, svo að dæmi séu tekin. Lítið vökvamagn eins og til dæmis fljótandi lyf er að jafnaði mælt í millilítrum. Áfengisskammtar eru mældir í sentilítrum (1 einfaldur = 3 sentilítrar). Við matargerð og bakstur er iðulega miðað við desilítra. Menn kaupa mjólk og bensín í lítratali og heitt vatn frá hitaveitu í lítrum á mínútu. Dekalítraeiningin sést nánast aldrei notuð og hektólítrar sjaldan. Kílólítri (kl) er ekki notaður vegna þess að 1 kl jafngildir 1 rúmmmetra og menn nota heldur rúmmetra.
Lítri tengist metrakerfinu samkvæmt skilgreiningu, en er ekki SI-mælieining. Margar Evrópuþjóðir nota lítra, nema helst Bretar og Bandaríkjamenn, sem nota lagarmálseiningarnar fluid ounce, pint, quarter, gallon o.s.frv. (Ath. að munur er á breskum og bandarískum lagarmálseiningum með sama heiti, en að jafnaði eru þær bresku stærri en þær bandarísku.)
Weser
thumb|Þýskt kort af vatnasviði Vísarár thumb|[[Skipaskurðurinn Mittellandkanal liggur á brú yfir Vísará]] Weser (oftast nefnd Vísará á íslensku) er þriðja lengsta fljót innanlands í Þýskalandi og er 744 km að lengd.
Orðsifjar
Heitið Weser er myndað af orðinu uis eða vis, sem merkir að renna eða flæða á fornri germönsku. Áin Werra hét einnig Weser upphaflega, en heitið breyttist í Werraha á 11. öld og svo í Werra. Því er oft litið svo á að áin Fulda sé þverá Weser, en ekki upptakakvísl. Þegar lengd Weser er mæld, er stundum viðað við samflæði Werra og Fulda. Þá væri lengd Weser aðeins 451,4 km. Ef miðað er við að Werra sé sama fljótið, þá er lengdin hins vegar 751 km.
Landafræði
Weser er ákaflega mikilvæg vatnaleið. Hægt er að sigla frá Bremerhaven alla leið til Münden. Til þess þarf að fara um 8 skipastiga, sem sumir hverjir gegna hlutverki vatnsorkuvera.
Eiríkur Magnússon Svíakonungur
thumb|right|Innsigli Eiríks konungs Magnússonar. Eiríkur Magnússon (1339 – 21. júní 1359) eða Eiríkur 12. var konungur Svíþjóðar og Skáns frá 1357 til dauðadags.
Árið 1359 sættust þeir feðgar og ákváðu að stýra Svíþjóð saman en fáeinum mánuðum síðar dó Eiríkur úr plágu. Hann hafði gifst Beatrix af Bæjaralandi, dóttur Loðvíks 4., árið 1356. Hún var þunguð þegar Eiríkur dó en lést á jóladag sama ár eftir að hafa alið andvana son. Þær sögur gengu að Blanka, móðir Eiríks, hefði byrlað þeim báðum eitur en nú er talið að þau hafi bæði dáið úr plágu.
Jóhann Sigurjónsson
Hann bjó lengst af í Danmörku og skrifaði jöfnum höndum á íslensku og dönsku.
Síðasta árið sem hann lifði átti hann við mikinn heilsubrest að stríða og í ágústlok 1918 lést hann aðeins þrjátíu og níu ára gamall. Dánarorsök hans mun hafa verið meinsemd við hjarta sem stafaði af gamalli sárasóttarsýkingu.
Þerney
thumb|right|Þerney. Þerney er eyja á Kollafirði. Þerney er nefnd eftir kríunni, sem fyrrum var nefnd „þerna“. Hún er um 0,54 ferkílómetrar að stærð.
Þerney er notuð sem sumarleyfisstaður fyrir dýr sem Fjölskyldu- og húsdýragarðurinn hefur á sínum vegum. Þangað fara þau í tveimur hópum, fyrri helmingurinn um miðjan júlí og seinni helmingurinn miðjan ágúst. Reynt er að miða við að dýrin fái jafn langt frí og starfsfólk í garðinum eða um mánuð.
Þerney er ásamt Lundey, Akurey og Engey á Náttúruminjaskrá.
Nordjobb
Nordjobb er norrænt vinnumarkaðsverkefni sem hefur verið starfandi frá 1985. Verkefnið er í eigu Sambands Norrænu félaganna, FNF, og fjármagnað af Norrænu ráðherranefndinni, ráðuneytum í einstökum löndum og að nokkru leyti með verkefnaúthlutunum. Samþætting verkefnisins fer fram á norrænu skrifstofunni í Kaupmannahöfn, en Nordjobb hefur starfsemi á öllum Norðurlöndunum, Danmörku, Finnlandi, Íslandi, Noregi og Svíþjóð og sjálfstjórnarríkjunum Álandseyjum, Færeyjum og Grænlandi.
Nordjobb er ekki rekið í ágóðaskyni og er óháð stjórnmálaflokkum. Á hverju ári er um 700 - 800 sumarstörfum miðlað til norrænna og evrópskra ungmenna á aldrinum 18-30 ára. Grundvallarstefna Nordjobb er að miðla vinnu og húsnæði og skipuleggja tómstundadagskrá fyrir þátttakendur í verkefninu. Frá árinu 1985 hefur ríflega 25.000 störfum verið miðlað til ungmenna á Norðurlöndum.
Markmið
Að auka á hreyfanleika ungmenna á norræna vinnumarkaðnum ásamt því að styrkja norrænan vinnumarkað. Sérstök áhersla er á að vinna gegn atvinnuleysi ungs fólks. Auk þess stuðlar Nordjobb að aukinni þekkingu á Norðurlöndunum, menningu og tungumálum þjóðanna, meðal þátttakenda í verkefninu.
Fáni Úkraínu
thumb|right|Fáni Úkraínu Fáni Úkraínu er skilgreindur í 1. málsgrein 20. greinar stjórnarskrár Úkraínu sem tveir láréttir, jafnstórir borðar í bláum og gulum lit. Þessir tveir litir hafa lengi verið notaðir á fánum úkraínsku þjóðarinnar. Fáninn var tekinn upp í fyrsta sinn árið 1918 þegar Úkraína varð sjálfstæð í fyrsta sinn undir nafninu Alþýðulýðveldið Úkraína. Þegar Úkraína var innlimuð í Sovétríkin fékk úkraínska sovétlýðveldið annan fána og notkun blágula fánans var bönnuð. Þegar Úkraína varð sjálfstætt ríki á ný eftir hrun Sovétríkjanna árið 1991 var bláguli fáninn tekinn upp á ný.
Saga og merking litanna
Heimildir eru til um að litirnir gulur og blár hafi verið notaðir á herfánum rúþenska landstjóradæmisins árið 1410 í orrustunni um Grunwald. Litirnir voru aftur notaðir á skjaldarmerkjum furstadæmisins Galisíu-Volhyníu. Á byltingarárinu 1848 lét æðstaráð Rúþeníu draga bláan og gulan fána að húni í Lvív. Litirnir voru síðan notaðir af nýjum úkraínskum herdeildum í her austurrísk-ungverska keisaradæmisins. Bláguli fáninn í núverandi mynd var fyrst notaður þegar Úkraína varð sjálfstætt ríki í stuttan tíma eftir rússnesku byltinguna.
Litirnir tákna úkraínska landslagið: bláu og gulu borðarnir tákna bláan himin yfir gulum hveitiökrum.
Málmey (Skagafirði)
thumb|right|Málmey á Skagafirði. Málmey er eyja á Skagafirði, og skilur Málmeyjarsund á milli hennar og Þórðarhöfða. Hún er 4 km löng og 1 km á breidd en mjókkar til endanna. Hún er fremur láglend, einkum að sunnan, en hækkar því meir, sem norðar dregur og er hæst 156 m. Þar heitir Kaldbakur. Suðurendi hennar er klettastapi sem heitir Kringla.
Eyjan kemur við sögu í Sturlungu því þangað fór Guðmundur Arason biskup með mönnum sínum þegar Tumi Sighvatsson hrakti hann frá Hólum og þaðan fóru svo menn hans til Hóla í janúar 1222 og drápu Tuma. Eyjan var lengst af í byggð, enda ágæt bújörð og örstutt á góð fiskimið. Helsta vandamálið var vatnsleysi en engin uppspretta er ofanjarðar en vatn fékkst úr brunni. Bærinn brann á Þorláksmessu 1950 ofan af 14 manns, þar af 10 börnum, og hefur Málmey verið í eyði síðan.
Sagt er að álög séu á Málmey. Þar má enginn búa lengur en 20 ár. Aldrei má hestur koma þangð, því þá verður húsfreyjan brjáluð, segja sumir, en oftar er þó sagt að hún hverfi og þannig var um húsfreyjuna sem Hálfdan Narfason prestur á Felli reyndi að sækja í Hvanndalabjarg; hún hvarf tuttugustu jólanóttina sem hún bjó í eynni. Mýs þrífast þar ekki, hvað sem til þess kemur, og hestar hafa aldrei mátt vera þar.
Malmö FF
Malmö FF er sænskt knattspyrnulið frá Malmö á Skáni. Heimavöllur félagsins er Stadion Swedbank Arena.
Trifolium brandegei
Trifolium brandegei er jarðlægur smári sem var lýst af Sereno Watson. Trifolium brandegei er í ertublómaætt. Engar undirtegundir eru skráðar í Catalogue of Life. .
Malmö FF
Malmö FF hefur unnið sænsku deildina oftast allra liða eða alls 25 sinnum, liðið hefur einnig náð nokkuð langt í bæði Evrópukeppni félagsliða í knattspyrnu og Meistaradeild Evrópu. Frægasti árangur þeirra ljósbláu er sennilega þegar þeim tókst, þvert á spár sparkspekinga að koma sér í úrslitaleik Meistaradeildar Evrópu árið 1979, þar sem þeir töpuðu fyrir sterku liði Nottingham Forest F.C., sem þá var undir stjórn hins virta knattspyrnustjóra Brian Clough. Með liðinu hafa leikið nokkur stór nöfn og má þar m.a nefna Jari Litmanen, Zlatan Ibrahimović og Markus Rosenberg.
Trifolium brandegei
Hann vex í Norður Ameríku.
Trifolium brandegei líkist mjög Trifolium dasyphyllum.
Malmö FF
Þó nokkuð af Íslendingum hafa spilað með félaginu má þar m.a nefna Arnór Ingvi Traustason, Viðar Örn Kjartansson og Kári Árnason.
Kurt Fuller
Kurt Fuller (fæddur Curtis Fuller, 16. september 1953) er bandarískur leikari sem hefur komið fram í mörgum kvikmyndum, sjónvarpsþáttum og leikritum. Þekktastur er hann fyrir hlutverk sín í Wayne's World og Anger Management en einnig fyrir hlutverk sitt sem engillinn Zachariah í Supernatural.
Einkalíf
Kurt er uppalinn í San Joaquin Valley sem er þekkt landbúnaðarsvæði í Kaliforníu. Fuller veiktist af leikarabakteríunni þegar hann var við háskólanám við UC Berkley, þar sem hann fékk gráðu í enskum bókmenntum. Eftir útskrift fluttist hann til Los Angeles með allt sem hann átti í skottinu á Dodge Cart bílnum sínum. Næstu tíu árin vann hann sem fasteignamiðlari á daginn og sviðleikari á kvöldin.
Kurt er giftur leikkonunni Jessica Hendra (dóttir höfundarins Tony Hendra) og saman eiga þau tvö börn.
Ferill
Fuller hefur unnið með mörgum af bestu leikstjórum Hollywood þar á meðal: Paul Schrader, Ridley Scott, Wim Wenders, Taylor Hackford, Mike Newell, Harold Ramis, Brian De Palma og Ivan Reitman. Helstu kvikmyndir hans eru: Auto Focus, Ray, Pushing Tin, The Jack Bull, Ghostbusters 2, Wayne´s World og Anger Management.
Sæþór
Sæþór er íslenskt karlmannsnafn.
Diego Simeone
Diego Pablo Simeone González eða El Cholo (f. 28. apríl 1970) er argentínskur knattspyrnustjóri og fyrrum leikmaður sem stýrir spænska stórliðinu Atlético Madrid.
Félagslið
Hann lék með Vélez Sarsfield í heimalandinu frá 1987-90, en var seldur til ítalska liðsins Pisa aðeins tvítugur að aldri. Eftir tvö ár í herbúðum Pisa lá leiðin til Sevilla þar sem Simeone lék frá 1992-94 við góðar orðstír.
Frá Sevilla gekk Simeone í raðir Atlético Madrid og lék þar næstu þrjú árin. Á miðjuárinu, 1995-96, var hann í meistaraliði Atlético, sem varð Spánarmeistari í fyrsta sinn í nærri tvo áratugi. Aflaði Simeone sér mikilla vinsælda og virðingar meðal stuðningsmanna félagsins sem kom sér síðar að góðum notum.
Árið 1997 lá leiðin aftur til Ítalíu, nánar tiltekið til Inter Milan sem þá hafði á að skipa brasilíska framherjanum Ronaldo. Saman unnu þeir Evrópukeppni félagsliða vorið 1998. Um þessar mundir var Lazio frá Rómarborg í örum vexti undir stjórn hins sænska þjálfara Sven-Göran Eriksson. Liðið var borið uppi af argentínskum leikmönnum, þeim Néstor Sensini, Matías Almeyda, Hernán Crespo og Juan Sebastián Verón. Hafði Lazio farið nærri því að vinna ítalska meistaratitilinn vorið 1999. Þá um sumarið gekk Simeone til liðs við félagið og í kjölfarið varð Lazio Ítalíumeistari í fyrsta sinn árið 2000.
Frá 2003-05 var Simeone á ný leikmaður Atlético Madrid og lék svo í eitt ár í heimalandinu með Racing Club áður en hann lagði skóna á hilluna.
Landslið
Diego Simeone lék 106 leiki fyrir argentínska landsliðið á árunum 1988-2002 og skoraði í þeim ellefu mörk. Hann var í sigurliðum Argentínu á Copa América 1991 og 1993. Þá hlaut hann silfurverðlaunin á Ólympíuleikunum 1996, sem einn af þremur leikmönnum eldri en 23 ára sem tefla mátti fram.